**Приложение № 1 към Заповед № РД09-106 от 07.02.2025 г.**

**Стратегически план за развитие на земеделието и селските райони на Република България за периода 2023-2027 г.**

**Условия за кандидатстване**

**със заявления за подпомагане по**

**Интервенция**

**II.Г.5 - Инвестиции в инфраструктура за напояване**

**ПРИЕМ № II/Г/5/0/1 – сдружения за напояване и други частни доставчици**



**Европейският земеделски фонд за развитие на селските райони**

**Съдържание:**

1. [Използвани съкращения 2](#_Toc187937225)
2. [Определения за целите на настоящия прием 4](#_Toc187937226)
3. [Основна цел, очаквани резултати и принос към специфичните цели 8](#_Toc187937227)
4. [Териториален обхват 9](#_Toc187937228)
5. [Бюджет по приема 9](#_Toc187937229)
6. [Размер на финансовата помощ за конкретно заявление за подпомагане 9](#_Toc187937230)
7. [Допустими кандидати/бенефициенти 10](#_Toc187937231)

[7.1. Критерии за допустимост на кандидатите 10](#_Toc187937232)

[7.2. Критерии за недопустимост на кандидатите 11](#_Toc187937233)

1. [Допустими дейности/инвестиции 12](#_Toc187937234)

[8.1. Условия за допустимост на дейностите/инвестициите, в т.ч. срок за изпълнение на одобрените заявления за подпомагане 13](#_Toc187937235)

[8.2. Условия за недопустимост на дейностите/инвестициите, в т.ч. срок за изпълнение на одобрените заявления за подпомагане 18](#_Toc187937236)

1. [Допустими разходи 18](#_Toc187937237)

[9.1. Условия за допустимост на разходите и избрана система за оценка на обоснованост на разходите 19](#_Toc187937238)

[9.2. Недопустими разходи 21](#_Toc187937239)

1. [Критерии за подбор и предварителна оценка 22](#_Toc187937240)

[10.1. Критерии за подбор 22](#_Toc187937241)

[10.2. Допълнителни указания за прилагане на критериите за подбор 24](#_Toc187937242)

1. [Приложим режим на минимални/държавни помощи 27](#_Toc187937243)
2. [Изискуеми документи, в т.ч. документи, доказващи съответствие с критерии за подбор/оценка 29](#_Toc187937244)

[12.1. Общи документи 29](#_Toc187937245)

[12.2. Допълнителни документи, доказващи съответствие с приоритет по критериите за оценка 32](#_Toc187937246)

1. [Подаване и разглеждане на заявления за подпомагане 32](#_Toc187937247)
2. [Други специфични условия 33](#_Toc187937248)
3. [Приложения 34](#_Toc187937249)

# **Използвани съкращения**

|  |  |
| --- | --- |
| **БФП** | Безвъзмездна финансова помощ |
| **ДДС** | Данък върху добавената стойност |
| **ДФЗ** | Държавен фонд „Земеделие“ |
| **ЕЗФРСР** | Европейски земеделски фонд за развитие на селските райони |
| **ЕК** | Европейска комисия |
| **ЕС** | Европейски съюз |
| **ЕСИФ** | Европейски структурни и инвестиционни фондове |
| **ЗБР** | Закон за биологичното разнообразие |
| **ЗВ** | Закон за водите |
| **ЗКИР** | Закон за кадастъра и имотния регистър |
| **ЗМСП** | Закон за малките и средните предприятия |
| **ЗООС** | Закон за опазване на околната среда |
| **ЗОП** | Закон за обществените поръчки |
| **ЗСН** | Закон за сдружения за напояване |
| **ЗУТ** | Закон за устройство на територията |
| **ИСАК** | Интегрирана система за администриране и контрол |
| **КЕП** | Квалифициран електронен подпис |
| **КСС** | Количествено-стойностна сметка |
| **МЗХ** | Министерство на земеделието и храните |
| **МОСВ** | Министерство на околната среда и водите  |
| **Наредба № 4/2024 г.** | Наредба № 4 от 25.10.2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви "а", "в" – "е" и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент |
| **ПИВ** | Потенциална икономия на вода |
| **ПУРБ**  | Плана за управление на речните басейни |
| **Регламент (ЕС) 2021/2116** | Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 |
| **Регламент (ЕС) № 2021/2115** | Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 |
| **РУО** | Ръководител на управляващият орган |
| **СЕУ** | Система за електронни услуги |
| **СМР** | Строително-монтажни работи |
| **СПРЗСР** | Стратегически план за развитие на земеделието и селските райони 2023-2027 г. |
| **УО** | Управляващ орган |
| **ХМСН** | Хидромелиоративни съоръжения за напояване |
|  |  |

# **Определения** **за целите на настоящия прием**

|  |  |
| --- | --- |
| Административен договор | Договор по чл. 52, ал. 4 от ЗПЗП, който урежда правата, задълженията и отговорностите на страните, включително основанията за изискуемост на финансовата помощ |
| Административни проверки | Проверки съгласно разпоредбата на чл. 72 от Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 |
| Воден обект | Постоянно или временно съсредоточаване на води със съответни граници, обем и воден режим в земните недра и в естествено или изкуствено създадени форми на релефа заедно с принадлежащите към тях земи, за който има издадено разрешително за водовземане |
| Водно тяло | Самостоятелна и значима част от повърхностните или подземните води |
| Водовземане | Всички дейности, свързани с отнемане на води от водните обекти |
| Водоползвател | Юридическо или физическо лице, собственик или ползвател на земеделски земи, който е подал заявление за доставка на вода за напояване до съответния доставчик на вода за напояване |
| Възобновяеми енергийни източници | Неизкопаеми енергийни източници, които съдържат слънчева, вятърна, водна и геотермална енергия, включително енергия на вълните и енергия на приливите и отливите, възобновяващи се без видимо изтощаване при използването им |
| Доставчици на вода за напояване | Собственици или ползватели на напоителна система (ХМСН) или технологично обособена част от нея |
| Доставяне на вода за напояване | Услуга, при която до земеделски земи се доставя вода за напояване от доставчиците на вода за напояване посредством елементите на напоителната система (ХМСН) или технологично обособена част от нея |
| Заявление за подпомагане | Заявление по образец Приложение № 1 към Условия за кандидатстване, подадено в СЕУ, заедно с всички изискуеми документи, както и съвкупността от материални и нематериални активи и свързаните с тях разходи, заявени от кандидата и определени за допустими за финансиране по интервенцията от Стратегическият план |
| Земеделско стопанство | Стопанство по смисъла на чл. 3, т. 2, от Регламент (ЕС) № 2021/2115 |
| Изкуствено създаване на условията, необходими за получаване на предимство | Всяко установено условие, съгласно чл. 62 от Регламент (ЕС) 2021/2116 |
| Инженерен проект | Документ, съдържащ анализ и подробна информация и технически данни за планираните за изпълнение със заявлението за подпомагане хидромелиоративни съоръжения (ХМСН) и определящ съответствието им с чл. 74 от Регламент (ЕС) № 2021/2115, включително потенциалните икономии и ефективните икономии на вода на съоръжението |
| Иновации | Иновация е нов или подобрен продукт, процес или услуга, или комбинация от тях, който се различава значително от своето предходно състояние и който е предоставен за използване от потенциални потребители или е въведен в употреба |
| Интервенция | Инструмент по смисъла на §1, т. 34 от допълнителните разпоредби на Закона за подпомагане на земеделските производители |
| Машини и оборудване за подобряване на проводимостта на ХМСН | Машини и оборудване, свързани с разчистване на наноси, срутвания, свличания, премахване на растителност и др. като мулчер, булдозер (верижен), багер (верижен и/или колесен), багер „драглайн“, комбиниран багер с гребло или с хидравличен чук, валяк, автокран, челен колесен товарач, мини челен товарач, автосамосвал, товарен автомобил (бордови) |
| Междинно плащане | Плащане за обособена част от одобрената и извършена инвестиция |
| Модернизация | Процес на подобряване, усъвършенстване и съобразяване със съвременните изисквания и норми, чрез който се въвеждат нови технологии и процеси за подобряване на ефективността на съществуващото състояние и работа на ХМСН. За разлика от рехабилитацията, модернизацията не е възстановяване на съоръжения, нуждаещи се от ремонт |
| Напоителна система | Комплекс от съоръжения, технически средства и оборудване за добиване, съхраняване, доставка, разпределяне и измерване на водата за напояване на земеделските култури с цел поддържане на подходящ водно – въздушен режим (виж ХМСН) |
| Напоителното поле | Технологично обособена част от една напоителна система (ХМСН). Включва водовземане от транспортно-разпределителна мрежа (ТРМ), водоразпределителна мрежа и съоръжения. Напоителното поле има водовземане от ТРМ и е проектирано за един вид напояване (гравитачно, дъждуване или капково напояване). |
| Напоявани площи | Площи, попадащи в границите на напоителното поле, обслужвано от напоителната система |
| Независими оферти | Оферти, подадени от лица, които не се намират в следната свързаност помежду си или спрямо кандидата: |
| а) едното участва в управлението на дружеството на другото; |
| б) съдружници, с изключение на съдружници в дружества по чл. 357 от Закона за задълженията и договорите, които са създадени с друга цел; |
| в) съвместно контролират пряко трето лице; |
| г) участват пряко в управлението или капитала на друго лице, поради което между тях могат да се уговарят условия, различни от обичайните; |
| д) едното лице притежава повече от половината от броя на гласовете в общото събрание на другото лице; |
| е) лицата, чиято дейност се контролира пряко или косвено от трето лице – физическо или юридическо; |
| ж) лицата, едното от които е търговски представител на другото. |
| Непредвидени разходи | Разходи, възникнали в резултат на работи и/или обстоятелства, които не са могли да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта. В случаите на кандидати, които са възложители по чл. 5 и 6 от Закона за обществените поръчки, новите строително-монтажни работи следва да бъдат възлагани по реда на Закона за обществените поръчки в случаите, когато не са допуснати изключения. |
| Непреодолима сила и извънредни обстоятелства | Обстоятелства по смисъла на чл. 3 от Регламент (ЕС) 2021/2116 |
| Нередност | Всяко нарушение на разпоредба на правото на Европейския съюз, в резултат на действие или бездействие от икономически оператор, което е имало, или би имало за резултат нарушаването на общия бюджет на Съюза или на бюджетите, управлявани от него, или посредством намаляването или загубата на приходи, произтичащи от собствени ресурси, които се събират направо от името на Съюза или посредством извършването на неоправдан разход, както и всяко нарушение на разпоредба на националната нормативна уредба |
| Нетно увеличение на напояваната площ | Инвестиция, свързана с изграждане на системи за напояване извън определените по дефиниция напоявани площи. |
| Обект на инвестицията | ХМСН или частта от тях, която е засегната пряко от инвестициите в заявлението за подпомагане |
| Обособена част от инвестицията | Завършен етап на изпълнение на инвестицията, който е доведен до самостоятелна степен на завършеност, може да функционира самостоятелно и допринася самостоятелно за постигане целите на интервенцията |
| Оперативни разходи | Административните разходи и разходите, свързани с поддръжка и експлоатация на активите |
| Относителната стойност на икономията на вода | Преценява се на базата на потреблението на вода преди инвестицията, т.е. на базата на настоящето потребление (изразена в проценти) |
| Ползвател на земеделска земя | Физическо или юридическо лице, което ползва земеделска земя на правно основание – документ за собственост, по договор за наем, за аренда или за учредяване на право на ползване |
| Предпроектно проучване | Анализи и становища, резюмета и доклади за енергийна ефективност и доклади за екологична устойчивост на заявлението за подпомагане |
| Принос в натура | Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| Публични разходи | Всеки принос за финансирането на операции, чийто източник е бюджетът на национален, регионален или местен публичен орган, бюджетът на Съюза, отпуснат за ЕФГЗ и ЕЗФРСР, бюджетът на публичноправни организации или бюджетът на сдружения на публични органи или на публичноправни организации |
| Рехабилитация | Обновяване или извършване на корекции на съществуващи съоръжения, които се нуждаят от ремонт, както и на съоръжения, чието действие не отговаря на първоначалните критерии и нуждите на системата |
| Сдруженията за напояване | Доброволни организации на физически и юридически лица, които чрез взаимопомощ и сътрудничество в обществен интерес извършват дейности, свързани с напояване и отводняване на земеделски земи на определена територия (територия на сдружението) и са регистрирани по Закона за сдруженията за напояване |
| Съпоставими оферти | Оферти, които отговарят на запитването за оферта на кандидата и съдържат еднотипни основни характеристики в зависимост от вида на услугата или доставката за която се отнасят:а) еднотипни основни технически характеристики – в случаите, когато се кандидатства за разходи за закупуване на машини и техника;б) общ капацитет на оборудването – в случаите, когато се кандидатства за разходи за закупуване на оборудване;в) количествено-стойностни сметки, съответстващи на количествените сметки, изготвени към частите на техническия проект – в случаите, когато се кандидатства за разходи за извършване на СМР. |
| Територия на сдружението за напояване | Площта на земеделските земи, които се обслужват от една напоителна или една напоително- отводнителна система, или от технологично обособени части от тях с граници, определени от надзорния орган |
| Технологично обособена част от напоителна система (ХМСН) | Система, която получава вода от водоизточник, водовземане или пункт на напоителната система и се управлява самостоятелно |
| Хидромелиоративни съоръжения за напояване (ХМСН) | За целите на настоящата процедура това са водохващания; събирателни деривации; напоителни канали и съоръжения по тях (разпределителни възли, водостоци, аквадукти, дюкери, мост-канали, савачни врати и др.); изравнители и съоръжения по тях; помпени станции с машинно и ел. оборудване; напорни тръбопроводи; главни и разпределителни тръбопроводи със съоръжения по тях (въздушници, хидранти, спирателни кранове, изпускатели и др., като не се включват водните обекти, от които се извършва водовземането |
| Цена | Паричният израз на стойността на услугата „доставяне на вода за напояване“, определена по разходоориентиран метод на ценообразуване и актуализирана от доставчика при спазване на Методика за определяне цената на услугата „Доставяне на вода за напояване“, съгласно чл. 58 от Закона за сдружения за напояване, приетата с Постановление на Министерски съвет № 147 от 19 юли 2018 г. |

# **Основна цел, очаквани резултати и принос към специфичните цели**

**Целите на интервенцията:**

Инвестициите в хидромелиоративни съоръжения за напояване (ХМСН) извън земеделските стопанства ще се фокусират върху възстановяването на съществуващата линейна инфраструктура и съоръженията към нея по начин, който съчетава високи нива на управление и качествени услуги за доставка на вода на земеделските стопани, като се цели:

1. По–ефективното използване на количеството вода за напояване за поддържане на доброто състояние на водните тела;

2. Насърчаване на икономии на вода и енергийно ефективни технологии;

3. Намаляване на водовземането чрез намаляване загубите на вода и смекчаване на натиска от климатичните промени.

**Очакваните резултати от прилагане на интервенцията:**

Очакваните резултати от подкрепата по под мярката се изразяват в:

1. Повишаване на ефективността на използването на водите за напояване;

2. Развитие на поливното земеделие в контекста на адаптирането към климатичните изменения.

**Принос към специфични цели:**

SO5 Насърчаване на устойчиво развитие и ефикасно управление на природните ресурси, като вода, почва и въздух, включително чрез намаляване на зависимостта от химически вещества

# **Териториален обхват**

Дейностите по интервенцията се осъществят на територията на Република България.

# **Бюджет по приема**

1. Общият размер на бюджета за безвъзмездната финансова помощ по подадените заявления в периода на прием е в размер на левовата равностойност на 10 000 000 евро *(курс на превалутиране по Европейска централна банка 1:1,9558, закръгление до цяла единица).*

|  |  |  |
| --- | --- | --- |
| **Общ размер на безвъзмездна финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** |
| 19 558 000,00 лева | 7 823 200,00 лева | 11 734 800,00 лева |
| 10 000 000,00 евро | 4 000 000,00 евро | 6 000 000,00 евро |
| 100 % | 40 % | 60 % |

2. При необходимост, увеличаване на бюджета може да се извърши при условията на чл. 12, ал. 11 от Наредба № 4 от 25.10.2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви "а", "в" – "е" и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент (Наредба № 4/2024 г.).

# **Размер на финансовата помощ за конкретно заявление за подпомагане**

1. Минималният размер на допустимите разходи за едно заявление за подпомагане е не по-малко от левовата равностойност на 15 000 евро (29 337,00 лева).

2. Максималният размер на допустимите разходи за един кандидат за периода на прилагане на интервенцията е до левовата равностойност на 1 000 000 евро (1 955 800,00 лева), а максималният размер на допустимите разходи за едно заявление за подпомагане е до левовата равностойност на 1 000 000 евро (1 955 800,00 лева).

**ВАЖНО!!!**

За кандидати по т. 1.2 от Раздел 7. „Допустими кандидати/бенефициенти“, които помежду си са предприятия партньори и/или свързани предприятия по смисъла на Закона за малките и средните предприятия (ЗМСП), максималният размер на общите допустими разходи по интервенцията за периода на нейното прилагане не може да надвишава левовата равностойност на 1 000 000 евро (1 955 800,00 лева).

3. Максималният размер на безвъзмездната финансова помощ е в размер до 100 % от общия размер на допустимите за финансово подпомагане разходи по заявлението за подпомагане, в съответствие с член 74, §8, буква „б“ от Регламент (ЕС) № 2021/2115.

# **7. Допустими кандидати/бенефициенти**

1. Кандидати могат да бъдат:

1.1. Юридически лица, учредени и регистрирани по реда на Закона за сдружения за напояване (ЗСН);

1.2. Юридически лица, учредени и регистрирани по реда на Търговския закон (ТЗ) или Закона за кооперациите (ЗК), предоставящи услугата „Доставяне на вода за напояване“ в съответствие с приложимото национално законодателство.

**7.1. Критерии за допустимост на кандидатите**

Към датата на подаване на заявлението за подпомагане кандидатите трябва да:

1. са вписани в регистъра на Сдруженията за напояване – за кандидатите по т. 1.1 от раздел 7 „Допустими кандидати/бенефициенти“;

2. са оператори, предоставящи услугата „Доставяне на вода за напояване“ в съответствие с приложимото национално законодателство - за кандидатите по т. 1.2 от раздел 7 „Допустими кандидати/бенефициенти“.

2.1. обстоятелство по т. 2 се доказва чрез:

2.1.1. код на икономическа дейност по КИД 2008/ КИД 2025 за експлоатация на канали за напояване - 36.00 „Събиране, пречистване и доставяне на води“, посочен в раздел „Икономическа дейност“ от Справка за предприятието през 2023 и 2024 година към Годишен отчет за дейността на предприятието за 2023 г. и за 2024 г. **и**

2.1.2. договори с водоползватели, ведно с документи (фактури, банкови извлечения и др.) за плащане за предоставената услуга за напоителен сезон 2023 г. и за 2024 г.;

3. отговарят на поне едно от следните изисквания:

3.1. да са собственици на ХМСН, за които се отнася заявлението за подпомагане;

3.2. да имат права за ползване чрез действащ концесионен договор и/или договор за наем и/или друго правно основание най-малко до 01.10.2029 г. за ХМСН, за които се отнася предвидената инвестиция.

**ВАЖНО:**

В случаите по т. 3.2., преди изплащане на помощта кандидатът следва да подсигури право на ползване до края на периода на мониторинг за ХМСН, за които се отнася предвидената инвестиция.

4. Имат разработена методика за определяне на цената на услугата „Доставяне на вода за напояване“, в съответствие с приетата с Постановление на Министерски съвет № 147 от 19 юли 2018 г. Методика за определяне цената на услугата „Доставяне на вода за напояване“, съгласно чл. 58 от Закона за сдружения за напояване и да поемат ангажимент ежегодно да я прилагат и да я спазват, както по време на изпълнение на заявлението за подпомагане, така и в периода на мониторинг.

**7.2. Критерии за недопустимост на кандидатите**

1. Не могат да участват в оценка и БФП не се предоставя на лица, за които са налице следните обстоятелства:

1.1. не са изпълнили разпореждане на Европейската комисия за възстановяване на предоставената им неправомерна и несъвместима държавна помощ;

1.2. за кандидата, лицата, които представляват кандидата и членовете на неговите управителни и надзорни органи съгласно регистъра, в който е вписан кандидатът, ако има такъв, или документите, удостоверяващи правосубектността му (когато в състава на тези органи участва юридическо лице, основанията се отнасят и за физическите лица, които го представляват), е налице някое от следните обстоятелства:

1.2.1. осъден е с влязла в сила присъда, за престъпление по чл. 108а, чл. 159а -159г, чл. 172, чл. 192а, чл. 194- 217, чл. 219 – 252, чл. 253 – 260, чл. 301 – 307, чл. 321, чл. 321а, и чл. 352 - 353е от Наказателния кодекс;

1.2.2. осъден е с влязла в сила присъда, за престъпление, аналогично на тези по т. 1.2.1, в друга държава членка или трета страна;

1.2.3. налице е конфликт на интереси, който не може да бъде отстранен;

1.2.4. опитал се е да повлияе на вземането на решение от страна на ДФЗ, свързано с отстраняването, подбора или възлагането, включително чрез предоставяне на невярна или заблуждаваща информация;

1.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или общината по постоянен адрес или седалище на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.

1.4. е налице неравнопоставеност, в случаите по чл. 44, ал. 5 от ЗОП;

1.5. е установено, че:

а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;

1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или на чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатите са установени;

1.7. са в открито производство за обявяване в несъстоятелност или са обявени в несъстоятелност;

1.8. са в производство по заличаване;

1.9. са в производство по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си.

2. Изискванията по т. 1.3 не се прилагат, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лeвa.

3. Изпълнението на изискванията по т. 1 се проверяват служебно, с изключение на:

3.1. липсата на задължения към общината по постоянен адрес или седалище на кандидат, което се доказва от задължените лица с удостоверение, издадено от съответната община.

3.2 обстоятелствата по т. 1.2.3, т. 1.4 и т. 1.5, за които се подава декларация (част от Приложение № 2 - Декларация при кандидатстване).

4. Основанията за отстраняване по т. 1. се прилагат до изтичане на следните срокове:

4.1. определени във влязъл в сила акт на компетентните органи, съгласно законодателството на държавата, в която е извършено нарушението;

4.2. пет години от влизането в сила на присъдата по отношение на обстоятелства по т. 1.2.1 и 1.2.2, освен ако в присъдата е посочен друг срок на наказанието;

4.3. три години от влизането в сила на акт на компетентните органи, съгласно законодателството на държавата, в която е извършено нарушението, по отношение на обстоятелства по т. 1.5, буква „а“ или т. 1.6.

5. Кандидати/бенефициенти, за които е налице обстоятелство по т. 1 имат право да представят доказателства при подаване на заявлението за подпомагане или в срок до 10 дни от получаване на уведомление за констатираните обстоятелства, че са предприели действия за тяхното отстраняване, съгласно чл. 56 от Закона за обществените поръчки.

6. Не се дава предимство, а даденото предимство се отнема в случаите, когато бъде установено, че кандидат за подпомагане е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство.

7. Финансовата помощ не се предоставя на кандидати/бенефициенти, които са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани след 1 януари 2024 г. с цел получаване на предимство в противоречие с целта интервенцията, включително с цел получаване на финансова помощ в размер, надвишаващ посочените по тези условия максимални размери.

8. Финансовата помощ не се предоставя, когато към заявлението за подпомагане кандидатът не е приложил разработена методика за определяне на цената на услугата „Доставяне на вода за напояване“, в съответствие с приетата с Постановление на Министерски съвет № 147 от 19 юли 2018 г. Методика за определяне цената на услугата „Доставяне на вода за напояване“, съгласно чл. 58 от Закона за сдружения за напояване и/или не е поел ангажимент ежегодно да я прилага и да я спазва, както по време на изпълнение на заявлението за подпомагане, така и в периода на мониторинг.

**8. Допустими дейности/инвестиции**

По процедурата се подпомагат дейности свързани с материални и нематериални инвестиции за реконструкция и модернизация на съществуващите ХМСН, използвани само за селскостопански цели.

Подкрепата е насочена към:

1. Ремонт/реконструкция/рехабилитация и модернизация на съществуващи ХМСН;

2. Закупуване и инсталиране на нови машини, съоръжения и оборудване за напояване, измерване и мониторинг, включително и такива, пряко свързани с подобряване на енергийната ефективност и опазване на околната среда и за подобряване на проводимостта на ХМСН.

**8.1. Условия за допустимост на дейностите/инвестициите, в т.ч. срок за изпълнение на одобрените заявления за подпомагане**

1. Финансовата помощ по настоящата процедура се предоставя в съответствие с принципите на добро финансово управление, публичност и прозрачност.

2. Финансова помощ се предоставя за инвестиции, които отговарят на разпоредбите на Закона за опазване на околната среда (ЗООС), Закона за биологичното разнообразие (ЗБР) или/и Закона за водите (ЗВ).

3. Всички инвестиции за напояване трябва да са в съответствие с ПУРБ, в чийто териториален обхват ще се извършват, и да предвиждат измерване на потреблението на вода на база планираните инвестиции.

4. Заявленията за подпомагане, попадащи в територии от Натура 2000, трябва да са в съответствие с разпоредбите на Закона за биологичното разнообразие (ЗБР) и съответните подзаконови нормативни актове за неговото прилагане.

5. По инвестиционните заявления за подпомагане, когато е приложимо, трябва да е извършена оценка на въздействието върху околната среда (ОВОС) или решение по оценка на въздействие върху околната среда съгласно Закона за опазване на околната среда (ЗООС) от съответните структури на Министерство на околната среда и водите (МОСВ).

6. За заявления за подпомагане с инвестиции, когато е приложимо, от съответните структури на МОСВ да е извършена и оценка за съвместимостта на инвестиционните предложения с предмета и целите на опазване на защитените зони съгласно Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (обн., ДВ, бр. 73 от 2007 г.).

7. Финансовата помощ по процедурата се предоставя под формата на възстановяване на действително направени от бенефициера допустими разходи в съответствие с чл. 83 от Регламент (ЕС) № 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (Регламент (ЕС) № 2021/2115).

8. По интервенцията са допустими **само** дейности/инвестиции в ХМСН извън земеделските стопанства.

9. Допустимите инвестиции по приема са ограничени само до материални и нематериални инвестиции, свързани със съществуващи ХМСН.

10. За инвестиции за ремонт/реконструкция/рехабилитация и модернизация на съществуващи ХМСН трябва да са изпълнени следните условия, съгласно чл. 74, § 4 от Регламент (ЕС) № 2021/2115:

10.1. Инвестиция в подобрение на съществуващите напоителни инсталации (ХМСН) или в елемент от напоителната инфраструктура (ХМСН) е допустима единствено, ако:

а) тя е оценена предварително като осигуряваща най-малко 17 на сто потенциална икономия на вода, отразяващи техническите параметри на съществуващата инсталация или инфраструктура (ХМСН);

б) ако инвестицията засяга обекти от подпочвени или повърхностни води, чието състояние е определено като недобро в съответния план за управление на речния басейн по причини, свързани с количеството на водите, се постига минимум 60 на сто ефективно намаляване на потреблението на вода, допринасящо за постигането на добро състояние на тези водни обекти, е постигнато както е посочено в член 4, параграф 1 от Директива 2000/60/ЕО.

10.2. Никое от условията в т. 10.1. не се прилага за инвестиция в съществуващо съоръжение, която засяга единствено енергийната ефективност, нито до инвестиция за създаване на резервоар, нито до инвестиция в използване на рециклирана вода, която не засяга обект от подпочвени или повърхностни води.

10.3. Съществуването на напоителни инсталации (ХМСН) или елементи от напоителната инфраструктура (ХМСН), за които се отнася заявлението за подпомагане, се доказва от кандидата чрез представянето на:

10.3.1. разрешително за водовземане по ЗВ **или** сключен договор с клон на „Напоителни системи“ ЕАД, отнасящи се за поне една от предходните три години (2022, 2023, 2024 г.) **и**

10.3.2. документи (фактури, платежни нареждания, банкови извлечения и др.) за плащане за ползвана вода за напояване - платени държавни такси към съответната Басейнова дирекция или по договор за ползване на услуга „доставка на вода за напояване“ с клон на „Напоителни системи“ ЕАД - за съответните години, за които има представен документ по т. 10.3.1 **и**

10.3.3. инвентарна книга, в която са отразени напоителните системи или елементи от тях (когато е приложимо).

11. Подпомагат се инвестиции в използването на рециклирана вода като алтернативно водоснабдяване само ако снабдяването със и използването на такива води е в съответствие с Регламент (ЕС) 2020/741 на Европейския парламент и на Съвета от 25 май 2020 година относно минималните изисквания за повторното използване на водата.

12. За инвестиции за ремонт/реконструкция/рехабилитация и модернизация на съществуващи ХМСН при определяне на потенциалната икономия на вода и ефективното намаление на консумацията на вода (в инженерния проект) ще се взимат предвид, в случай че са налични, и данните за предходен период от водомерните устройства или актуваните и фактурирани водни количества, съобразени с утвърдените поливни и напоителни норми към съответната съществуваща система.

13. Инвестиции за напояване по настоящия прием ще се подпомагат, в случай че е осигурено разрешение за водовземане в съответствие с ПУРБ.

14. Заявленията се изпълняват върху обект (ХМСН), собственост на кандидата, а когато обектът не е собственост на кандидата, към заявлението се прилагат документи за:

14.1. учредено право на строеж върху обекта за срок не по-малко от 8 години, считано от месеца, предхождащ датата на подаване на заявлението за подпомагане – в случай на кандидатстване за разходи за СМР, за които се изисква разрешение за строеж, съгласно Закона за устройство на територията (ЗУТ);

14.2. документ за право на ползване на обекта за срок не по-малко от 8 години, считано от месеца, предхождащ датата на подаване на заявлението за подпомагане, нотариално заверен и вписан в службата по вписванията към Агенция по вписванията – в случай на кандидатстване за разходи за:

а) закупуване и/или инсталиране на нови машини, оборудване и съоръжения, необходими за подобряване на дейностите, свързани с напояване и/или обновяване на сгради и/или помещения, за които не се изисква издаване на разрешение за строеж, съгласно ЗУТ;

б) СМР извън случаите по т. 14.1.

**ВАЖНО:**

Изискването за нотариална заверка на подписите и вписване в службата по вписванията към Агенция по вписванията не се отнася за договорите за концесия.

15. Документите за право на собственост или за право на ползване на обектите на инвестиция трябва да са придружени от:

15.1. специализирана карта съгласно Закона за кадастъра и имотния регистър (ЗКИР) с отразени ХМСН, обект на заявлението за подпомагане – когато има влязла в сила специализирана карта;

15.2. заверена скица от карта за възстановена собственост (КВС) с отразени ХМСН, обект на заявлението за подпомагане – когато няма влязла в сила специализирана карта;

15.3. при липса на документи по т. 15.1 и т. 15.2 наличните ХМСН се доказват с представянето на ситуационна схема на линеен обект/съоръжение, заверена от община или областен управител, или Министерство на регионалното развитие и благоустройството, в зависимост от обхвата на линейното съоръжение, отразена върху подложка на ситуационен план, извадка от одобрена кадастрална карта.

16. Към заявленията за подпомагане, включващи разходи за СМР, се прилагат:

16.1. заснемане на обекта/съоръжението и/или архитектурен план на сградата, съоръжението, обекта, който ще се ремонтира или обновява, когато за предвидените СМР не се изисква одобрен инвестиционен проект съгласно ЗУТ, включително и при реконструкция и модернизация на съществуващи тръбни и шахтови кладенци;

16.2. одобрен инвестиционен проект, изработен във фаза „Технически проект“ или „Работен проект (работни чертежи и детайли)“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (Обн., ДВ, бр. 51 от 2001 г.), включително и при реконструкция и модернизация на съществуващи тръбни и шахтови кладенци;

16.3. подробни количествени сметки за предвидените СМР, заверени от правоспособен проектант, включително и при реконструкция и модернизация на съществуващи тръбни и шахтови кладенци;

16.4. влязло в сила разрешение за строеж, когато издаването му се изисква съгласно ЗУТ;

16.5. становище с подробно описание на инвестиционното намерение от компетентното по чл. 148, ал. 2 или ал. 3 от ЗУТ лице, че строежът не се нуждае от издаване на разрешение за строеж, когато издаването му не се изисква съгласно ЗУТ.

17. Заявленията за подпомагане, които включват разходи за преместваеми обекти, се придружават с разрешение за поставяне, издадено в съответствие със ЗУТ. Разрешението за поставяне следва да съдържа информация за имота, върху който ще бъде поставен преместваемия обект, местонахождението на имота, вида на съоръжението, което ще се поставя, както и да бъде издадено на името на кандидата.

18. Финансова помощ се предоставя за инвестиции за ХМСН, ако:

18.1. кандидатът е титуляр на действащо разрешително за водовземане (или има сключен договор с клон на „Напоителни системи“ ЕАД или със „Земинвест“ ЕАД) и се изпълняват параметрите и условията в разрешителното. То трябва да се отнася за водното тяло, захранващо ХМСН, обект на инвестицията и да е валидно до края на периода на мониторинг.

18.1.1. Допустимо е към датата на подаване на заявлението за подпомагане валидността му да е с по-кратък остатъчен срок, като кандидатът има задължение да осигури действащо разрешително, а когато е приложимо – и действащ договор, от датата на подаване на заявлението за подпомагане до края на периода на мониторинг;

18.2. са налични или са предвидени за закупуване и монтиране уреди за измерване на потреблението на вода в рамките на планираните инвестиции;

18.3. има влязъл в сила административен акт от компетентния орган по околна среда (РИОСВ/МОСВ/БД), издаден по реда на ЗООС и/или ЗБР и ЗВ, с който е оценено, че осъществяването на инвестиционното предложение не води до значително отрицателно въздействие върху околната среда, както и документ за спазване на поставените условия и мерки по т. 23 от настоящия раздел, издаден от този орган.

18.4. има разработен инженерен проект, различен от описания по т. 16.2 инвестиционен проект. Той трябва да е изготвен от инженер, вписан в регистъра на Камарата на инженерите в инвестиционното проектиране, правоспособен да проектира системи за напояване.

19. Инженерният проект по т. 18.4. трябва да е в съответствие с инвестиционния проект по т. 16.2. и да съдържа най-малко следните елементи и да дава информация за:

19.1. наличие на съществуващо или предвидено ново измервателно устройство на потреблението на вода на нивото на инвестицията по заявлението за подпомагане;

19.2. изпълнение на условията по т. 10 и/или т. 11 от настоящия раздел;

19.3. общата площ (в декари) на напоителното/ите поле/та, обслужвани от обекта на инвестицията по заявлението;

19.4. обобщена специализирана карта или извадка от кадастрална карта или ситуационна схема на линеен обект/съоръжение с очертанията на напоителното/ите поле/та, обслужвани от обекта на инвестицията по заявлението за подпомагане и разположението на всички елементи от ХМСН. За сдруженията за напояване върху картата/схемата следва да е очертана и територията на сдружението;

19.5. графичен файл с обхвата на напоителното/ите поле/та. Данните трябва да бъдат структурирани в ESRI Shapefile - формат. (Специфичен файлов формат за съхранение на векторни пространствени данни, структуриран в няколко файла. Задължителните за формата файлове са: shp - съдържа геометрията на обектите, dbf - привързаният dBASE файл (база данни) с атрибутна информация и shx - индекс към геометрията на обектите). Цифровите географски данни включени в него да бъдат представени в координатна система World Geodetic System (WGS84), при използване на картографска проекция Universal Transverse Mercator (UTM), зона 35 Север. Атрибутивните данни в dbf-файла към отделните обекти (напоителни полета, кладенци, пивоти, канали) да съдържа данни съгласно Приложение № 3;

19.6. площта (в декари) от напоителното/ите поле/та, обслужвани от ХМСН по заявлението за подпомагане, за която за предходната стопанска година спрямо датата на подаване на заявлението за подпомагане е осигурена възможност за напояване;

19.7. площта (в декари) от напоителното/ите поле/та, обслужвани от ХМСН по заявлението за подпомагане, за която ще бъде осигурена възможност за напояване след извършване на инвестицията вследствие на реализираните икономии на вода;

**ВАЖНО:**

Предоставят се данни за площите и поземлените имоти без оглед на това дали за тях кандидатът има или не сключен договор/и за доставка на вода за напояване със собствениците/ползвателите им.

19.8. потенциалната икономия на вода, която ще се реализира вследствие на инвестициите;

19.9. необходимостта и годишната натовареност на предвидените за закупуване машини и оборудване за подобряване проводимостта на ХМСН. Обосновката трябва да съпоставя дължината/обема на ХМСН, честотата и сроковете за почистването им и други показатели от значение за подобряване на проводимостта им, с техническите показатели на машините и оборудването (моточаса, площ/ден, т/ден);

19.10. описание на разходите по заявлението за подпомагане, които са насочени към внедряване на иновации в областта на хидромелиорациите, включително такива, свързани с опазване на компонентите на околната среда и повишаване на тяхната ефективност, както и подробно описание в какво се изразява тяхната иновативност *(само ако кандидатът желае заявлението за кандидатстване да бъде оценено за съответствие с приоритет 5 от раздел 10.1 „Критерии за подбор“)*.

**ВАЖНО:**

Изискването по т. 19.10. към съдържанието на инженерния проект следва да е изпълнено към датата на подаване на заявлението за подпомагане и не се допуска да бъде представено допълнително.

20. При водочерпене от съществуващи тръбни и шахтови кладенци, същите да са вписани в регистъра на съответната басейнова дирекция по регионална компетентност.

21. Дейностите, свързани с инвестиции за ХМСН, трябва да бъдат съгласувани чрез становището за допустимост по чл. 155, ал. 1, т. 23 от Закона за водите (ЗВ) на инвестиционното предложение по отношение съответствието му с ПУРБ и Плана за управление на риска от наводнения.

22. Дейностите и инвестициите по заявлението за подпомагане, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията.

23. В съответствие с раздел Б. „Мерки и условия за изпълнение при прилагането на СПРЗСР“ от Становище по екологична оценка № 5-4/2023 г., с което се съгласува Стратегическият план, достъпно на интернет адрес: https://www.moew.government.bg/bg/stanoviste-po-ekologichna-ocenka-5-4-2023-g-s-koeto-se-suglasuva-strategicheski-pl an-za-razvitie-na-zemedelieto-i-selskite-rajoni-za-perioda-2023-2027-g/:

23.1. При прилагане на интервенциите да не се допускат никакви дейности в защитени зони от Натура 2000, в природни местообитания 4030 Европейски сухи ерикоидни съобщества; 40В0 Родопски съобщества на *Potentilla fruticosa;* 40C0\* Понто-сарматски широколистни храстчета, както и в местообитания на *Mannia triandra, Dicranum viride, Hamatocaulis vernicosus(Mitt.), Buxbaumia viridis и Meesia longiseta*, съгласно цифрови географски данни за разпространението им, представени от МОСВ не по-късно от 01.11.2023 г. *(Биоразнообразие, ЗТ и Натура 2000 - I. Общи мерки и условия за всички интервенции, т. I.16.)*

23.2. При прилагане на всички интервенции да не се допускат дейности, свързани с почистване и унищожаване на индивиди на червена *(Juniperus oxycedrus)* и синя хвойна *(Juniperus communis ssp. communis)* в природни местообитания 5130 Съобщества на *Juniperus communis* върху варовик; 5210 Храсталаци с *Juniperus ssp.*, съгласно цифрови географски данни за разпространението им, представени от МОСВ не по-късно от 01.11.2023 г. *(Биоразнообразие, ЗТ и Натура 2000 - I. Общи мерки и условия за всички интервенции, т. I.17.)*

23.3. При изпълнение на дейностите по заявлението, кандидатите трябва да спазват изискванията на законодателството в областта на околната среда, водите и устройство на територията, както и мерките, условията и предписанията на компетентните органи с цел:

- недопускане на дейности, които водят до изменения в хидрологичния режим на водозависими природни местообитания и местообитания на видове, предмет на опазване в защитени зони, и до унищожаване на крайречната дървесна растителност;

- недопускане извършване на дейностите по подобряване на съществуващи напоителни инсталации или елементи от напоителна инфраструктура в размножителния период на птиците. *(Биоразнообразие, ЗТ и Натура 2000 - II. Мерки и условия по интервенции - II.Г.1., II.Г.1.1., II.Г.4., II.Г.5., II.Г.6.)*

24. Одобрените инвестиции по подаденото заявление за подпомагане се изпълняват в срок до 24 месеца от датата на подписването на административния договор, но не по-късно от 1 септември 2029 г.

**8.2. Условия за недопустимост на дейностите/инвестициите, в т.ч. срок за изпълнение на одобрените заявления за подпомагане**

1. БФП не се предоставя за финансиране на разходи, обект на финансиране по заявлението, които вече са финансирани със средства от Европейските фондове или чрез други инструменти на Европейския съюз, както и с други публични средства, различни от тези на кандидата за дейностите и разходите, които се подпомагат по настоящия прием и са за същия обект/и.

2. Не се предоставя БФП за заявления:

2.1. за които има постановен административен акт по реда на глава шеста от ЗООС и/или по чл. 31 от ЗБР за неодобряване осъществяването/несъгласуване на инвестиционното предложение/плана/програмата/проекта или за прекратяване на процедурата, включително и поради недопустимост спрямо режими, определени в утвърдени ПУРБ;

2.2. които включват инвестиции, които не отговарят на европейското право и национално законодателство;

2.3 които водят до „нетно увеличение на напояваната площ“;

2.4 свързани с изграждане, реконструкция и ремонт на естествени и изкуствени водни обекти, включително язовири.

3. Не се подпомагат като самостоятелни заявления за подпомагане или дейност:

3.1. събарянето на стари сгради и производствени съоръжения;

3.2. инвестициите в нематериални активи;

3.3. свързани само с водохващания и водовземания;

3.4. свързани само с почистване на съществуващи съоръжения;

3.5. закупуване на машини и оборудване, предназначени за поддържане проводимостта на ХМСН;

3.6. инвестиции за производство и съхранение на енергия от ВЕИ;

3.7. комбинация само от дейности, изброени в горните подточки на т. 3.

4. За кандидати по т. 2 от раздел 7 „Допустими кандидати/бенефициенти“ не се предоставя подпомагане за инвестиции в ХМСН, използвани за напояване на земеделски земи, които се стопанисват от кандидата по съответното заявление за подпомагане. Това условие следва да се изпълнява във всяка от стопанските години от 2022/2023 до края на периода на мониторинг.

# **9. Допустими разходи**

**1. Инвестиционни разходи:**

**1.1. Инвестиционни разходи в материални активи за:**

1.1.1. Реконструкция/рехабилитация/ремонт и модернизация на сгради и друга недвижима собственост, изцяло свързани с напояване (помпени станции, изравнители, водохващания, линейна инфраструктура и др. ХМСН), включително такива, използвани за опазване на околната среда, които са:

а) разходи за изпълнение на СМР;

б) непредвидени разходи в размер до 5 на сто от стойността на одобрените разходи по буква

„а”.

1.1.2. Закупуване, включително чрез финансов лизинг, и/или инсталиране на нови машини, съоръжения и оборудване, изцяло насочени към подобряване на дейностите свързани с напояване, включително такива, свързани с опазване на околната среда.

1.1.3. Изграждане и/или инсталиране на системи за отчитане и мониторинг на ползваните количества вода, включително свързани с превенция от вредното въздействие върху околната среда.

1.1.4. Изграждане, доставка и монтаж на инсталации за производство и съхранение на енергия от ВЕИ, необходими за захранване на допустимите активи/оборудване/инсталации по заявлението за подпомагане;

1.1.5. Закупуване на машини и оборудване за подобряване на проводимостта на ХМСН.

**1.2. Инвестиционни разходи в нематериални активи за:**

1.2.1. Закупуване на софтуер, пряко свързан с дейността.

**2. Общи разходи,** свързани със заявлението за подпомагане, в т.ч. разходи за предпроектни проучвания, такси, хонорари за архитекти, инженери и консултантски услуги, както и консултации относно екологична и икономическа устойчивост на заявлението за подпомагане, извършени както в процеса на подготовка на заявлението за подпомагане преди подаването му, така и по време на неговото изпълнение.

3. Разходите по т. 1.2 не могат да надхвърлят 10 на сто от допустимите разходи по т. 1.1.1. буква „а“, т. 1.1.2., т. 1.1.3., т. 1.1.4. и т. 1.1.5., но не повече от 50 000 лева.

4. Разходите по т. 2. не могат да надхвърлят 6 на сто от сумата на допустимите разходи по т. 1.1.1. буква „а“, т. 1.1.2., т. 1.1.3., т. 1.1.4., т. 1.1.5. и т. 1.2.

5. Разходите за инвестиции за производство и съхранение на енергия от ВЕИ заедно с разходите за закупуване на машини и оборудване, предназначени за поддържане проводимостта на ХМСН не могат да надхвърлят 15 на сто от допустимите разходи по т. 1.1.1. буква „а“, т. 1.1.2., т. 1.1.3. и т. 1.2.

**9.1. Условия за допустимост на разходите и избрана система за оценка на обоснованост на разходите**

1. Дейностите и разходите по заявлението за подпомагане, с изключение на разходите по т. 2 от раздел 9 „Допустими разходи“, са допустими за подпомагане, ако са извършени след подаване на заявлението за подпомагане, независимо дали всички свързани с тях плащания са направени. При разходи за СМР, същите са допустими за подпомагане, в случай, че са извършени след посещението на място по чл. 12, ал. 4 от Наредба № 4 от 25.10.2024 г.

2. Разходите по т. 2, от Раздел 9 „Допустими разходи” са допустими, ако са извършени не по-рано от 1 януари 2023 г., независимо дали всички свързани с тях плащания са направени.

3. Допустимите разходи по т. 2 от раздел 9 „Допустими разходи“ не може да превишават следните стойности:

3.1. за консултантски услуги, като част от разходите по т. 2 от раздел 9 „Допустими разходи“ - не повече от 0,4 на сто от допустимите разходи по т. 1.1.1. буква „а“, т. 1.1.2., т. 1.1.3., т. 1.1.4, т. 1.1.5. и т. 1.2. от раздел 9 „Допустими разходи“;

3.2. за разходи за изготвяне на технически и/или работен проект, включително и изготвяне на инженерен проект, свързани с допустимите инвестиционни разходи по проекта, като част от разходите по т. 2 от раздел 9 „Допустими разходи“ – не повече от 2 на сто от допустимите разходи по т. 1.1.1. буква „а“ от раздел 9 „Допустими разходи“, като допустимите разходи за проектиране се изчисляват върху допустимите разходи за проектирания обект;

3.3. за разходи за строителен надзор, като част от разходите по т. 2 от Раздел 9 „Допустими разходи” - не повече от 1,4 на сто от допустимите разходи по т. 1.1.1. буква „а“ от Раздел 9. „Допустими разходи”, като допустимите разходи за строителен надзор се изчисляват върху допустимите разходи за проектирания обект;

3.4. за разходи за авторски надзор, като част от разходите по т. 2 от Раздел 9. „Допустими разходи” - не повече от 1 на сто от допустимите разходи по т. 1.1.1. буква „а“ от Раздел 9 „Допустими разходи”, като допустимите разходи за авторски надзор се изчисляват върху допустимите разходи за проектирания обект.

4. Закупуването чрез финансов лизинг на активите е допустимо, при условие че ползвателят на помощта стане собственик на съответния актив не по-късно от датата на подаване на искане за междинно или окончателно плащане за същия актив.

5. Държавен фонд „Земеделие“ (ДФЗ) извършва оценка на основателността на предложените за финансиране разходи от Раздел 9 „Допустими разходи“ чрез съпоставяне на предложените разходи с определените от ДФЗ референтни разходи за допустими за финансиране активи и/или сравняване на представени оферти.

5.1. Списък с наименованията на активите, за които са определени референтни разходи, е приложен към настоящите условия за кандидатстване - Приложение № 7.

5.2. За всеки заявен за финансиране разход от Раздел 9 „Допустими разходи“, който към датата на подаване на заявлението за подпомагане е включен в списъка по т. 5.1, кандидатът представя една независима оферта, която съдържа наименованието на оферента, срока на валидност на офертата, датата на издаване на офертата и подпис на оферента, марка и модел (когато е приложимо), подробна техническа спецификация/количествено-стойностна сметка на активите/услугите, цена в лева или евро с посочен данък върху добавената стойност (ДДС). ДФЗ извършва съпоставка между размера на определения референтен разход и на предложения за финансиране от кандидата, като одобрява за финансиране разхода до по-ниския му размер.

6. За всеки заявен за финансиране разход, който към датата на подаване на заявлението за подпомагане не е включен в списъка по т. 5.1, кандидатът представя най-малко три съпоставими независими оферти, които съдържат наименованието на оферента, срока на валидност на офертата, датата на издаване на офертата, подпис на оферента, подробна техническа спецификация на доставките/услугите (в случай на СМР – КСС, съответстващи на количествените сметки към отделните части на инвестиционният проект), цена в левове или евро с посочен данък върху добавената стойност (ДДС). Кандидатът представя и запитване за оферта по образец съгласно Приложение № 4 към Условия за кандидатстване, с подробно описание на доставките/услугите и техническа спецификация с посочени минимални параметри на актива/услугата и решение за определяне на стойността на разхода.

6.1. В случаите по т. 5.2, когато е представена повече от една оферта, както и в случаите по т. 6, ДФЗ извършва съпоставка между размера на разхода, посочен във всяка от представените оферти, проверява за наличие на референтен разход за активите от избраните и неизбраните оферти, като одобрява за финансиране разхода до най-ниския размер.

7. В случаите по т. 5.2 и т. 6 оферентите, когато са местни лица, следва да са вписани в търговския регистър, а оферентите – чуждестранни лица, следва да представят документ за правосубектност съгласно националното им законодателство. Оферентите на СМР, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. Дейностите по монтиране на съоръжения за биомаса, слънчеви фотоволтаични преобразуватели, слънчеви топлинни инсталации, геотермални системи се извършват единствено от юридически лица, ангажирали в екипа си лица *(посочват се в офертите по т. 5.2 и т. 6)*, притежаващи необходимата професионална квалификация, включени в списъка по чл. 21 на ЗЕВИ, поддържан на интернет страницата на АУЕР: <https://www.seea.government.bg/bg/?option=com_grid&gid=14_mg_0&p=34>. Изискването за вписване в Търговския регистър към Агенцията по вписванията не се прилага за физически лица, предоставящи услуги по т. 2 от раздел 9. „Допустими разходи“.

8. Кандидатите, които се явяват възложители по чл. 5 и 6 от ЗОП събират офертите по т. 5.2 и т. 6 чрез прилагане на принципа на пазарни консултации съгласно ЗОП, като кандидатите публикуват на платформата по чл. 39а от ЗОП информация относно вида на услугата или доставката или строителството, която ще бъде заявена за финансиране, придружена от техническа спецификация с посочени минимални параметри или подробно описание на услугата/доставката/ строителството. Кандидатите определят подходящ срок за получаване на оферти, който не може да бъде по-кратък от 5 работни дни.

**ВАЖНО!!!**

Техническите спецификации с посочени минимални параметри или подробно описание на актива/услугата, описани в СЕУ в Таблицата за заявените разходи в Приложение № 1 към Условия за кандидатстване, трябва да съответстват на публикуваното на профила на купувача при набиране на офертите. Въз основа на тях след подписване на административния договор следва да бъдат проведени процедурите по ЗОП.

9. За разходите по т. 2 от раздел 9. „Допустими разходи“, извършени преди датата на подаване на заявлението за подпомагане, кандидатите, които се явяват възложители по чл. 5 и 6 от ЗОП, при подаване на заявлението за подпомагане представят заверено от възложителя копие от документацията от проведената обществена поръчка или процедура за възлагане по реда на ЗОП.

10. Изискванията по точки от 5 до 9 включително не се прилагат по отношение на заявени за финансиране разходи за такси за извършвани услуги от държавни и/или общински органи и институции. В тези случаи, ДФЗ може да извърши проверки на предложените разходи и да приложи лимити съгласно определените тарифи за такси на съответната институция.

11. При закупуване на машини и оборудване за подобряване проводимостта на ХМСН същите следва да се използват само за такъв тип дейности. В този случай изискванията по т. 12 и т. 13 от Раздел 8.1 „Условия за допустимост на дейностите/инвестициите, в т.ч. срок за изпълнение на одобрените заявления за подпомагане“ се прилагат за всички ХМСН, за които е предвидено да се използват закупуваните активи.

12. Инвестициите за производство и съхранение на енергия от възобновяеми енергийни източници (ВЕИ) са допустими при следните условия:

12.1. произведената енергия е за собствено потребление;

12.2. произведената енергия не надхвърля необходимото количество енергия за покриване нуждите от захранване на допустимите инвестиции, за които е предвидено да се използва;

12.3. към заявлението за подпомагане е приложен анализ, изготвен и заверен от правоспособно лице с компетентност в съответната област, вписан в Камарата на инженерите в инвестиционното проектиране (КИИП), доказващ горните условия.

**9.2. Недопустими разходи**

1. Разходи за закупуване и/или инсталиране на оборудване, машини и съоръжения втора употреба;

2. Разходи за закупуване на недвижима собственост;

3. Разходи за данък върху добавена стойност (ДДС), с изключение на невъзстановим ДДС, когато е поет действително и окончателно от кандидатите;

4. Оперативни разходи, включително разходи за поддръжка, наеми, застраховка, както и други разходи, възникнали при изпълнение на договори за лизинг, марж/печалба за лизингодателя, разходи за лихви, разходи за неустойки и такси, режийни разходи;

5.Разходи за банкови такси, разходи за гаранции, изплащане и рефинансиране на лихви.

6. Разходи за принос в натура.

7. Разходи за изследвания за разработване на нови продукти, процеси и технологии.

8. Разходи за търговия на дребно;

9. Разходи за закупуване, включително чрез финансов лизинг, на нови машини и оборудване, включително компютърен софтуер, за частта над пазарната им стойност.

10. Разходи за сертификация по НАССР (Анализ на опасностите и контрол на критичните точки) и по други международно признати стандарти.

11. Разходи, които представляват обикновена подмяна.

12. Разходи, свързани с плащания в брой.

13. Общи разходи, извършени преди 01.01.2023 г.

14. Закупуване на превозни и транспортни средства, с изключение на машини и оборудване, необходими за подобряване на проводимостта на ХМСН.

15. Разходи, извършени преди подаването на заявлението за подпомагане от страна на кандидата, независимо дали всички свързани плащания са направени или не, с изключение на разходите по т. 2 от раздел 9 „Допустими разходи“, извършени след 01.01.2023 г.;

16. Разходи за СМР, включени в заявлението за подпомагане, които са били физически започнати и/или извършени преди посещението на място по чл. 12, ал. 4 от Наредба № 4 от 25.10.2024 г.

17. Инвестиция, за която е установено, че ще оказва отрицателно въздействие върху околната среда.

18. Разходи за дейности, свързани с изграждане, реконструкция и ремонт на естествени и изкуствени водни обекти, включително и язовири.

19. Инвестиции за производство на енергия от ВЕИ, които не отговарят на изискването на т. 12 от раздел 9.1 „Условия за допустимост на разходите и избрана система за оценка на обоснованост на разходите“;

20. Разходи, които не са свързани с напояване на земеделски земи за производство на селскостопански продукти и дейностите, произтичащи от това;

21. Разходи, които не са в съответствие с чл. 189, параграф 3, буква „е“ от Регламент (ЕС, Евратом) № 2024/2509 на Европейския парламент и на Съвета от 23 септември 2024 година относно финансовите правила, приложими за общия бюджет на Съюза, съгласно който разходите следва да са приемливи, обосновани и отговарят на принципа на добро финансово управление, по-специално от гледна точка на икономичността и ефикасността.

22. Всички други разходи, които не са определени като допустими съгласно Раздел 9 „Допустими разходи“

23. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз.

24. Разходи, които надвишават лимитите посочени в т. 3 от раздел 9.1 „Условия за допустимост на разходите и избрана система за оценка на обоснованост на разходите“.

# **10. Критерии за подбор и предварителна оценка**

**10.1. Критерии за подбор**

Критерии за подбор, по които ще бъдат класирани постъпилите заявления за подпомагане:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |
| --- | --- | --- | --- |
| Приоритет | Критерии за подбор | Максимален брой точки | Точки |
| 1. | Заявления за подпомагане с инвестиции в хидромелиоративни съоръжения в незадоволително състояние и целящи повишаване на тяхната ефективност чрез постигане на по-високо ниво на показателя за потенциална относителна икономия на вода | 1.1. | С инвестициите, включени в заявлението за подпомагане, се осигурява най-малко 30 % потенциална икономия на вода, съгласно настоящите технически параметри на съответния елемент на напоителната инфраструктура. | 20 | Точките по критерия се изчисляват за заявления за подпомагане с инвестиции, осигуряващи най-малко 30 % потенциална икономия на вода (ПИВ), съгласно настоящите технически параметри на съответния елемент на напоителната инфраструктура, като към минималния брой точки "5" се добави резултатът от разделянето на горницата над 30 % на 2,6667 и резултатът се записва с точност до 0,001. За 70% ПИВ и повече, се присъждат 20 т.Минимум - 5 т. / Максимум - 20 т.Пример: точки = 5+(ПИВ-30)/2,6667 |
| 2. | Заявления за подпомагане за инвестиции в хидромелиоративни съоръжения, осигуряващи достъп до напояване до по-голям брой земеделски стопани или по-обширни поливни площи | 2.1. | Заявлението за подпомагане е за инвестиции в хидромелиоративна инфраструктура, доставяща вода за напояване на най-малко 250 дка, ползващи се от услугата "доставка на вода за напояване" | 30 | Точките по критерия се изчисляват за заявления за подпомагане с най-малко 250 дка, ползващи се от услугата "доставка на вода за напояване", като към минималния брой точки "2" се добави резултатът от разделянето на горницата над 250 дка на 343,750 и резултатът се записва с точност до 0,001. За 3 000 и повече декара, ползващи се от услугата "доставка на вода за напояване", се присъждат 10 т.Минимум - 2 т. / Максимум - 10 т.Пример: точки = 2+(площ-250)/343,750 |
| 2.2. | Инвестициите в хидромелиоративна инфраструктура по заявлението за подпомагане водят до увеличаване на площите с осигурена възможност за напояване, в границите на напоителното поле, обхванато от тях, с най-малко 250 дка спрямо площите с осигурена възможност за напояване към годината на подаване на заявлението за подпомагане  | Точките по критерия се изчисляват за заявления за подпомагане, увеличаващи площите с осигурена възможност за напояване, с най-малко 250 дка като към минималния брой точки "5" се добави резултатът от разделянето на горницата над 250 дка на 275 и резултатът се записва с точност до 0,001. За увеличение на площите с осигурена възможност за напояване с 3 000 или повече декара, се присъждат 15 т.Минимум - 5 т. / Максимум - 15 т.Пример: точки = 5+(площ-250)/275. |
| 2.3. | Инвестициите по заявлението за подпомагане осигуряват достъп до напояване на по-голям брой земеделски стопани (ЗС) | Над 20 ползватели регистрирани ЗС - 5 точкиНад 15 до 20 вкл. ползватели регистрирани ЗС - 4 точки;Над 10 до 15 вкл. ползватели регистрирани ЗС - 3 точки;Над 5 до 10 вкл. ползватели регистрирани ЗС - 2 точка;До 5 вкл. ползватели регистрирани ЗС - 1 точка; |
| 3. | Заявления за подпомагане за инвестиции в хидромелиоративни съоръжения, доставящи вода за напояване на площи, заети с приоритетни земеделски култури | 3.1. | Не по-малко от 5 % от площта на напоителното поле, обхванато от инвестициите по заявлението за подпомагане, се използва за отглеждане на земеделски култури, определени в насоките за кандидатстване  | 15 | Над 50% - 15 точкиНад 25% до 50% вкл. - 10 точкиОт 5% до 25% вкл. - 5 точки |
| 4. | Заявления за подпомагане за инвестиции в хидромелиоративни съоръжения, които осигуряват допълняемост с използването на съвременни и ефективни напоителни системи в земеделските стопанства | 4.1. | В над 5 % от площите, ползващи се от услугата "доставка на вода за напояване" от напоителното поле, обхванато от инвестицията по заявлението за подпомагане, в рамките на земеделските стопанства се използват системи за напояване, включително системи, подпомогнати по ПРСР | 5 | Над 20% - 5 точкиНад 15% до 20% вкл. - 3 точкиНад 10% до 15% вкл. - 2 точкиНад 5% до 10% вкл. - 1 точка |
| 5. | Заявления за подпомагане за инвестиции в хидромелиоративни съоръжения, насочени към внедряване на иновации, включително такива, свързани с опазване на компонентите на околната среда и повишаване на тяхната ефективност | 5.1. | Над 1 % от заявените\*/допустими инвестиционни разходи по заявлението за подпомагане са свързани с внедряване на иновации, включително такива, свързани с опазване на компонентите на околната среда и повишаване на тяхната ефективност | 10 | Над 5% - 10 точкиНад 1% до 5 % вкл - 5 точки |
| 6. | Заявления за подпомагане, подадени от Сдружение за напояване | 6.1 | Заявлението за подпомагане е подадено от Сдружение за напояване | 3 | Точките по критерия се присъждат на заявления за подпомагане, подадени от Сдружения за напояване. |

 |

\* Точки по подкритерия се присъждат на база на заявените разходи при извършване на предварителна оценка и на база допустими разходи при извършване на административните проверки.

**10.2. Методика за прилагане на критериите за подбор**

1. Общият максимален брой на точките по настоящата процедура е 83 точки.

2. Подпомагат се заявления за подпомагане, получили не по-малко от 10 точки по критериите за подбор.

3. Заявленията за подпомагане се класират в низходящ ред според получения общ брой точки по критериите за подбор.

4. При оценка на заявленията за подпомагане:

4.1. По Приоритет 1 с повече точки ще бъдат оценявани заявления за подпомагане за инвестиции в хидромелиоративни съоръжения, целящи повишаване на тяхната ефективност. За извършване на оценката по Критерий 1.1 се ползват данните от инженерния проект, изготвен и заверен от строителен инженер, вписан в регистъра към Камарата на инженерите в инвестиционното проектиране, правоспособен да проектира системи за напояване. Точките по критерия се присъждат съгласно формулата, посочена в Раздел 10.1 „Критерии за подбор“.

4.2. По Приоритет 2 предимство получават заявления за подпомагане за инвестиции в ХМСН, осигуряващи достъп до напояване до по-голям брой земеделски стопани или по-обширни поливни площи.

а. За извършване на оценката по Критерий 2.1 се ползват данните за предходната стопанската година спрямо датата на подаване на заявлението за подпомагане от инженерния проект с графичен файл с обхвата на напоителното/ите поле/та, засегнато/и от инвестицията по заявлението за подпомагане и данните от Списък с договор/и за доставка на вода за напояване с водоползвателите (собствениците/ползвателите на кадастрални имоти в обхвата на напоителното поле, засегнато от инвестицията по заявлението за подпомагане) (част от Приложение № 1 към Условия за кандидатстване), ведно с декларация за заявените площи за напояване с посочени имоти и видове култури (приложение към заявлението по образец за съответния поливен сезон). Точките по критерия се присъждат съгласно формулата, посочена в Раздел 10.1 „Критерии за подбор“.

б. За извършване на оценката по Критерий 2.2 се ползват данните от инженерния проект. Извършва се съпоставка между размера на площите с осигурена възможност за напояване в напоителното поле, обхванато от инвестицията за предходната стопанска година, спрямо датата на подаване на заявления за подпомагане и размера на площите с осигурена възможност на напояване, след извършване на инвестицията. Точките по критерия се присъждат съгласно формулата, посочена в Раздел 10.1 „Критерии за подбор“.

в. За извършване на оценката по Критерий 2.3 се ползват данните от инженерния проект с обхвата на напоителното/ите поле/та, засегнато/и от инвестицията по заявлението за подпомагане и от Списък с договор/и за доставка на вода за напояване с водоползвателите (част от Приложение № 1 към Условия за кандидатстване), като се взимат предвид и представената документация в заявления за подпомагане. Извършва се служебна проверка на лицата, описани в Списък с договор/и за доставка на вода за напояване с водоползвателите за регистрация по Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.). Точките по критерия се присъждат съгласно скалата, посочена в Раздел 10.1 „Критерии за подбор“.

4.3. Оценката по Приоритет 3 се извършва въз основа на данните от инженерния проект с графичен файл с обхвата на напоителното/ите поле/та, засегнато/и от инвестицията по заявлението за подпомагане. Извършва се служебна справка, за размера на регистрираните в ИСАК площи, заети с култури по Приложение № 5 към Условия за кандидатстване, в рамките на напоителното поле, обхванато от инвестициите по заявления за подпомагане. Ползват се данните от ИСАК за предходната стопанската година спрямо датата на подаване на заявления за подпомагане. Точките по приоритета се присъждат съгласно скалата, посочена Раздел 10.1 „Критерии за подбор“.

4.4. За извършване на оценката по Приоритет 4 се ползват данните от инженерния проект с графичен файл с обхвата на напоителното/ите поле/та, засегнато/и от инвестицията по заявлението за подпомагане, от списъка с договор/и за доставка на вода за напояване с водоползвателите и декларация от водоползвателите (Приложение № 6 към Условия за кандидатстване) за изградени и функциониращи съвременни и ефективни напоителни системи на ниво стопанство, ведно с копие на административен акт, издаден от компетентния орган по околна среда, с който е одобрено осъществяването на декларираните системи. Точките по приоритета се присъждат съгласно скалата, посочена в Раздел 10.1 „Критерии за подбор“.

4.5. За оценката по Приоритет 5 се ползват данните от инженерния проект и от Таблица за заявени разходи по заявлението за подпомагане. Точките по приоритета се присъждат съгласно скалата, посочена в Раздел 10.1 „Критерии за подбор“.

4.6. Предимство по Приоритет 6 получават само кандидати, регистрирани по Закона за сдруженията за напояване.

5. За заявления за подпомагане, които са получили еднакъв общ брой точки се извършва класиране в низходящ ред съобразно:

5.1 Получения брой точки по Приоритет 6 „Заявления за подпомагане, подадени от Сдружение за напояване“.

5.2 В случай, че заявления за подпомагане имат равен брой точки по посочения в т. 5.1 приоритет, същите ще бъдат класирани в низходящ ред съобразно получения брой точки по Приоритет 1 „Заявления за подпомагане за инвестиции в хидромелиоративни съоръжения в незадоволително състояние и целящи повишаване на тяхната ефективност чрез постигане на по-високо ниво на показателя за потенциална относителна икономия на вода“.

5.3 В случай, че заявления за подпомагане имат равен брой точки по посочения в т. 5.2 приоритет, същите ще бъдат класирани в низходящ ред съобразно получения брой точки по Приоритет 2 „Заявления за подпомагане за инвестиции в хидромелиоративни съоръжения, осигуряващи достъп до напояване до по-голям брой земеделски стопани или по-обширни поливни площи“.

5.4 В случай, че заявления за подпомагане имат равен брой точки по посочения в т. 5.3 приоритет, същите ще бъдат класирани в низходящ ред съобразно получения брой точки по Приоритет 3 „Заявления за подпомагане за инвестиции в хидромелиоративни съоръжения, доставящи вода за напояване на площи, заети с приоритетни земеделски култури“.

5.5 В случай, че заявления за подпомагане имат равен брой точки по посочения в т. 5.4 приоритет, същите ще бъдат класирани в низходящ ред съобразно получения брой точки по Приоритет 5 „Заявления за подпомагане за инвестиции в хидромелиоративни съоръжения, насочени към внедряване на иновации, включително такива, свързани с опазване на компонентите на околната среда и повишаване на тяхната ефективност“.

5.6. В случай, че заявления за подпомагане имат равен брой точки по посочения в т. 5.5 приоритет, същите ще бъдат класирани в низходящ ред съобразно получения брой точки по Приоритет 4 „Заявления за подпомагане за инвестиции в хидромелиоративни съоръжения, които осигуряват допълняемост с използването на съвременни и ефективни напоителни системи в земеделските стопанства“.

5.7. В случай, че заявления за подпомагане имат равен брой точки по посочения в т. 5.6 критерий, същите ще бъдат класирани в низходящ ред съобразно получения брой точки по Критерий 2.2 „Инвестициите в хидромелиоративна инфраструктура по заявленията за подпомагане водят до увеличаване на площите с осигурена възможност за напояване, в границите на напоителното поле, обхванато от тях, с най-малко 250 дка спрямо площите с осигурена възможност за напояване към годината на подаване на заявленията за подпомагане“.

6. Съответствието с критериите за подбор на заявленията за подпомагане се преценява към датата на подаване на заявлението за подпомагане съобразно приложените към него документи и декларирани данни.

7. В случай че изпълнението на условията по критериите е станало основание за одобрение на кандидата пред други кандидати по реда на тези условия за кандидатстване, той се задължава да поддържа съответствие с критериите в периода на мониторинг.

7.1. Това условие не се отнася за:

7.1.1. Критерий 2.1 и Критерий 2.3, тъй като тези показатели се влияят пряко от климатичните условия в района и от нуждите от напояване на конкретните земеделски култури в съответните години, а не са изцяло във волята и отговорността на кандидата;

7.1.3. Приоритет 3 и Приоритет 4, тъй като тези показатели се влияят от предпочитанията на земеделските стопани, а не са изцяло във волята и отговорността на кандидата.

8. Предварителна оценка по критериите за подбор се извършва, когато заявената финансова помощ на подадените заявления за подпомагане надвишава с повече от 50 на сто бюджета, определен в раздел 5 „Бюджет по приема“.

# **11. Приложим режим на минимални/държавни помощи**

Подкрепата по Интервенция II.Г.5 „Инвестиции в инфраструктура за напояване“ от Стратегическия план за развитие на земеделието и селските райони на Република България за периода 2023 – 2027 г. е насочена към инфраструктура за напояване, чрез която, от една страна, се постига икономическа устойчивост чрез увеличаване на съотношението между ползите за сектора на селското стопанство и от друга страна постигане на екологична устойчивост чрез ефективно използване на водните ресурси. В рамките на интервенцията подпомагането ще бъде насочено към оператори, които управляват хидромелиоративна инфраструктура и предоставят услугата „Доставяне на вода за напояване“ в съответствие с приложимото национално законодателство. Чрез предвиденото подпомагане по настоящата интервенция за рехабилитация на съществуваща напоителна инфраструктура ще се намалят загубите на вода, респективно ще се намали натиска върху водните тела. Това ще повлияе на правилното управление на водните ресурси и ще спомогне за постигане на повишените изисквания за опазване компонентите на околната среда и природните ресурси. В т. 8 „Информация относно оценката за държавна помощ“ от текста на интервенцията в Стратегическия план е посочено, че интервенцията попада в приложното поле на член 42 от ДФЕС.

Съгласно чл. 145, параграф 2 от Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013, чл. 107, 108 и 109 от Договора за функционирането на Европейския съюз (ДФЕС) не се прилагат по отношение на подпомагането, предоставяно от държавите членки съгласно и в съответствие със същия регламент, когато попада в обхвата на член 42 от ДФЕС.

Финансовата помощ по приема се предоставя по заявления за подпомагане, включващи дейности и инвестиции за ремонт/реконструкция/рехабилитация и модернизация на ХМСН, предназначени за доставка на вода за напояване до земеделски стопанства, свързано със селскостопанската им дейност по производството на продукти по смисъла на чл. 42 от ДФЕС. Подпомагането по интервенцията попада изцяло в обхвата на чл. 42 от ДФЕС.

Допустимите кандидати по настоящия прием извършват услугата „доставяне на вода за напояване“ за всеки поливен сезон срещу заплащане по цени, определени по методика, приета с Постановление на Министерски съвет № 147 от 19 юли 2018 г., в съответствие с изискването на т. 4 от раздел 7.1 „Критерии за допустимост на кандидатите“.

По интервенцията няма да се предоставя помощ за инвестиции на нивото на крайните потребители. Предоставена помощ е за реконструкция, ремонт и модернизация на напоителна инфраструктура, целяща устойчиво и екологично използване и справедливо разпределение на водните ресурси за напояване.

Предвидената за ремонт и реконструкция инфраструктура е била изградена в миналото за доставка на вода за напояване на конкретна територия. Целта на интервенцията е намаляването на загубите на вода в хидромелиоративните съоръжения, което ще превърне поливното земеделие в атрактивен сегмент за земеделските производители и ще повиши конкурентоспособността на българските земеделски продукти.

Спестяването на воден ресурс и намаляване на загубите чрез ремонт, поддръжка и рехабилитация на хидромелиоративните трасета ще доведе до намаляване на разходите, но и до увеличаване на ефективността на услугата.

Определението на понятието „държавна помощ” се съдържа в член 107, параграф 1 от Договора за функционирането на Европейския съюз (ДФЕС). Държавна помощ е всяка помощ, предоставена от държавата-членка на ЕС, под каквато и да било форма, която нарушава или предизвиква опасност от нарушаване на конкуренцията, поради поставяне в по-благоприятно положение на определени предприятия или производството на определени стоки, доколкото се засяга търговията между държавите-членки на ЕС. По правило предоставянето на държавни помощи е забранено като изключенията от тази забрана са нормативно уредени.

Правилата за държавна помощ се прилагат, само когато бенефициентът на дадена интервенция е „предприятие“. Съдът последователно определя предприятията като субекти, които се занимават с икономическа дейност, независимо от техния правен статут и начина, по който те се финансират. Класифицирането на определено образувание като предприятие зависи изцяло от естеството на неговите дейности.

Следователно квалификацията на дадена мярка като помощ по смисъла на член 107, параграф 1 от ДФЕС изисква да бъдат изпълнени следните кумулативни условия: наличие на предприятие –бенефициер по интервенцията; интервенцията трябва да бъде приписана на държавата и да се финансира чрез държавни ресурси; трябва да предоставя предимство на получателя си, което да бъде избирателно; и интервенцията трябва да нарушава или заплашва да наруши конкуренцията и да засегне търговията между държавите-членки.

По първи критерий: Съгласно интервенцията, посочените в нея допустими кандидати/бенефициенти попадат в обхвата на дефиницията за „предприятие“ съгласно параграф 1, т. 1 от Допълнителните разпоредби на Закона за малките и средни предприятия.

По втори критерий: Съгласно Известието на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01) (Известието), държавните ресурси включват всички ресурси на публичния сектор, в т.ч. и ресурсите на публичните предприятия. В настоящия случай помощта ще бъде предоставена от СПРЗСР, като 60% се съфинансира от държавния бюджет и въпросната схема се приписва и на държавата и се финансира и чрез държавни ресурси.

Кандидатът получава помощ за реконструкция, ремонт и модернизация на съществуваща напоителна инфраструктура.

По трети критерий: В конкретния случай инфраструктурата обслужва конкретна територия и следователно ще представлява естествен монопол. Пазарът (друго образувание/структура, различно от прекия кандидат) не може да предоставя подобни услуги на същата територия, които имат за цел по-добро използване и разпределение на водните ресурси.

Ремонтираната напоителна инфраструктура ще се използва за доставка на вода за напояване до земеделски стопани, които следователно са косвените кандидати на схемата. Понастоящем земеделските стопани могат да си набавят вода за напояване от доставчиците на вода за напояване или независимо, главно от подземни води в случаите, в които съществуващата инфраструктура е в лошо състояние и до тях не е възможно да достигне вода за напояване.

С планирания ремонт на напоителна инфраструктура чрез реализираната икономия на вода ще бъде осигурен достъп на вода за напояване на по-голям брой селскостопански предприятия, попадащи в обхвата на напоителната система, за която тя е била проектирана и изградена в миналото.

Освен това инвестиции на ниво на земеделски стопанства не са допустими. Няма да бъде отпусната помощ за създаване на допълнителни водохранилища и захранващи линии на ниво отделни земеделски предприятия, които биха могли да имат за цел увеличаване на наличния обем на вода и производителността на съответните предприятия.

Следователно косвените кандидати няма да получат икономическо предимство от планираната напоителна инфраструктура и може да се заключи, че третото условие за съществуването на помощ не е изпълнено. Следователно предоставена помощ по схемата не представлява държавна помощ по смисъла на член 107, параграф 1 от ДФЕС на равнището на косвените бенефициери.

По четвърти критерий: Тъй като няма икономическа активност на равнището на преките кандидати и предвидената интервенция не предоставя никакво икономическо предимство на косвените кандидати, не е необходимо да се оценява нейното въздействие върху конкуренцията и върху търговията между държавите-членки.

Четирите кумулативни условия на член 107, параграф 1 от ДФЕС не са изпълнени в конкретния случай и следователно интервенцията, не представлява държавна помощ.

# **12. Изискуеми документи, в т.ч. документи, доказващи съответствие с критерии за подбор/оценка**

**12.1. Общи документи**

1. Заявление за подпомагане (Приложение № 1) - *Попълва се в електронен формат в СЕУ*;

2. Решение на компетентния орган на кандидата за кандидатстване по реда на настоящите условия - *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности*;

3. Декларация при кандидатстване (Приложение № 2) - *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности*;

4. Инвентарна книга или справка от аналитичната счетоводна ведомост към датата на подаване на заявлението за подпомагане с разбивка по вид на актив, дата и цена на придобиване. - *Когато заявлението се подава от упълномощено лице - във формат „pdf” или „jpg”, подписана от кандидата и сканирана. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности*;

5. Влязъл в сила административен акт от компетентния орган по околна среда (РИОСВ/МОСВ/БД), издаден по реда на ЗООС и/или ЗБР и ЗВ, с който е оценено, че осъществяването на инвестиционното предложение не води до значително отрицателно въздействие върху околната среда, както и документ за спазване на поставените условия и мерки по т. 23 от раздел 8.1, издаден от този орган. - *Представя се в случаите, когато издаването на документа се изисква по ЗООС и/или по ЗВ. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*;

6. Документ за собственост на обекта на инвестицията на името на кандидата - *Представя се, когато проектът ще се изпълнява върху имот – собственост на кандидата.*;

7. Учредено право на строеж върху обекта за срок не по-малко от 8 години, считано от месеца, предхождащ датата на подаване на заявлението за подпомагане - *Представя се в случаите по т. 14.1 от раздел 8.1. „Условия за допустимост на дейностите/инвестициите, в т.ч. срок за изпълнение на одобрените заявления за подпомагане“, когато са заявени за подпомагане разходи за СМР и е приложимо съгласно националното законодателство.*;

8. Документ за ползване на обекта за срок не по-малко от 8 години, считано от месеца, предхождащ датата на подаване на заявлението за подпомагане - *Представя се в случаите по т. 14.2.* *, буква „б“ от раздел 8.1. „Условия за допустимост на дейностите/инвестициите, в т.ч. срок за изпълнение на одобрените заявления за подпомагане“, когато са заявени за подпомагане разходи за СМР и е приложимо съгласно националното законодателство.*;

9. Документ за ползване на сградата/помещението за срок не по-малко от 8 години, считано от месеца, предхождащ датата на подаване на заявлението за подпомагане - *Представя се в случаите по т. 13.2, буква „а“ от раздел 8.1. „Условия за допустимост на дейностите/инвестициите, в т.ч. срок за изпълнение на одобрените заявления за подпомагане“.*;

10. Специализирана карта съгласно Закона за кадастъра и имотния регистър (ЗКИР) с отразени поливните съоръжения, обект на заявлението за подпомагане – *Представя се, когато за землището има влязла в сила специализирана карта съгласно ЗКИР.*;

11. Скица от карта за възстановена собственост (КВС) с отразени поливните съоръжения, обект на заявлението за подпомагане – *Представя се, когато за землището няма влязла в сила кадастрална карта съгласно ЗКИР.*;

12. Ситуационна схема на линеен обект (съоръжение), заверена от Община или Областен управител или Министерство на регионалното развитие и благоустройството, в зависимост от обхвата на линейното съоръжение, отразена върху подложка на ситуационен план – извадка от одобрена кадастрална карта - *Представя се при липса на документи по т. 10 и т. 11.*;

13. Заснемане на обекта/съоръжението и/или архитектурен план на сградата, съоръжението, обекта, който ще се ремонтира или обновява - *Представя се, когато са заявени за подпомагане разходи за СМР и е приложимо съгласно националното законодателство.*;

14. Одобрен инвестиционен проект, изработен във фаза „Технически проект“ или „Работен проект (работни чертежи и детайли)“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти - *Представя се, когато са заявени за подпомагане разходи за СМР и е приложимо съгласно националното законодателство. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*;

15. Подробни количествени сметки, заверени от правоспособно лице - *Представят се, когато са заявени за подпомагане разходи за СМР. Представя се и във формат „.xls”/„.xlsx”.*;

16. Влязло в сила Разрешение за строеж - *Представят се, когато са заявени за подпомагане разходи за СМР и за тяхното извършване се изисква издаване на разрешение за строеж съгласно ЗУТ. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*;

17. Становище с подробно описание на инвестиционното намерение от компетентното лице съгласно чл. 148, ал. 2 или ал. 3 от ЗУТ, че строежът не се нуждае от издаване на разрешение за строеж - *Представя се, когато са заявени за подпомагане разходи за СМР и за тях не се изисква издаване на разрешение за строеж съгласно ЗУТ. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*;

18. Разрешение за поставяне, издадено в съответствие със ЗУТ - *Представя се, когато са заявени за подпомагане разходи за преместваеми обекти и е приложимо съгласно националното законодателство. Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности.*;

19. Копие на документация за възложената обществена поръчка за изпълнение на дейностите по заявлението, извършени преди подаване на заявлението за подпомагане, ведно с договора с избрания изпълнител с подробно описание на дейностите, сроковете и стойностите, предмет на договора - *Представя се, когато кандидатът се явява възложители по чл. 5 и 6 от ЗОП, за разходите по т. 2 от Раздел 9. „Допустими разходи“, извършени преди подаване на заявлението.*;

20. Една независима оферта, която съдържа наименование на оферента, срока на валидност на офертата, датата на издаване на офертата, подпис, подробна техническа спецификация на активите/услугите (в случай на СМР – подробна КСС във формат „.xls“ или „.xlsx“), цена, определена в левове или евро, с посочен ДДС. В случаите, когато оферентите са чуждестранни лица, офертите се придружават от документ за правосубектност съгласно националното им законодателство. *– Представя се в случаите по т. 5.2 от раздел 9.1. „Условия за допустимост на разходите и избрана система за оценка на обоснованост на разходите“ и не се отнася при кандидатстване за разходи за нормативно регламентирани такси;*

21. Най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис, подробна техническа спецификация на активите/услугите (в случай на СМР – подробна КСС във формат „.xls“ или „.xlsx“), цена, определена в левове или евро, с посочен ДДС ведно със запитване за оферта по образец и решение на кандидата за определяне на стойността на разхода. В случаите, когато оферентите са чуждестранни лица, офертите се придружават от документ за правосубектност съгласно националното им законодателство. - *Представя се в случаите по т. 6 от раздел 9.1 „Условия за допустимост на разходите и избрана система за оценка на обоснованост на разходите“ и не се отнася при кандидатстване за разходи за нормативно регламентирани такси.*;

22. Предварителни или окончателни договори за услуги и доставки – обект на инвестицията, включително с посочени марка, модел (когато е приложимо), подробна техническа спецификация/КСС на активите/услугите, цена в левове или евро с посочен ДДС и срок за изпълнение. Количествено-стойностните сметки, които са част от договорите, се прилагат и във формат „xls“/„xlsx“. - *Представя се в случаите, когато кандидатът не е възложител по чл. 5 и 6 от ЗОП.*

23. Договор за финансов лизинг с приложен към него погасителен план за изплащане на лизинговите вноски - *Представя се в случай, че заявлението за подпомагане включва разходи за закупуване на активи чрез финансов лизинг.*

24. Действащо разрешително за водовземане на името на кандидата, издадено от компетентното лице съгласно чл. 52 от ЗВ - *Представя се, когато кандидатът е титуляр на разрешително за водовземане.*;

25. Договор с титуляр на разрешително за водовземане, ведно с копие на това разрешително - *Представя се, когато напоителните съоръжения по заявлението за подпомагане не се захранват директно от водно тяло.*;

26. Инженерен проект, изготвен и заверен от строителен инженер, вписан в регистъра към Камарата на инженерите в инвестиционното проектиране, правоспособен да проектира системи за напояване;

27. Анализ, удостоверяващ изпълнението на условията по т. 12 от раздел 9.1. „Условия за допустимост на разходите и избрана система за оценка на обоснованост на разходите“, изготвен и заверен от правоспособно лице с компетентност в съответната област, вписан в Камарата на инженерите в инвестиционното проектиране (КИИП)- *Представя се, когато са заявени за подпомагане разходи за производство на енергия от ВЕИ.*

28. Декларация по чл. 4а, ал. 1 от ЗМСП - *Когато този документ не е представен към датата на подаване на заявлението за подпомагане, кандидатът трябва да го представи най-късно в срока, указан в писмото за отстраняване на несъответствия и нередовности*.

**12.2. Допълнителни документи, доказващи съответствие с приоритет по критериите за оценка**

1. Списък с договор/и за доставка на вода за напояване с водоползвателите (собствениците/ползвателите на кадастрални имоти в обхвата на напоителното поле, засегнато от инвестицията по заявлението за подпомагане) за предходната стопанска година спрямо датата на подаване на заявлението за кандидатстване, заверен от представляващият кандидата (част от Приложение № 1 към Условия за кандидатстване), **ведно с** декларацията от водоползвателите за заявените площи за напояване с посочени имоти и видове култури (приложение към заявлението по образец за съответния поливен сезон) - *Представя се, в случай че кандидатът доказва съответствие с критерии за подбор № 2.1 и № 2.3 и приоритет № 4.*

2. Декларация от водоползвателите (Приложение № 6) за изградени и функциониращи съвременни и ефективни напоителни системи на ниво стопанство **ведно с** копие на административен акт, издаден по реда на глава шеста от ЗООС и/или Закона за биологичното разнообразие, или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (ДВ, бр. 73 от 2007 г.), с който/което е одобрено осъществяването на декларираните системи - *Представя се, в случай че кандидатът доказва съответствие с приоритет № 4.*

# **13. Подаване и разглеждане на заявления за подпомагане**

1. Кандидатстването се извършва единствено чрез електронно подадено заявление за подпомагане в СЕУ в срока на приема, посочен в заповедта за утвърждавате на насоките за кандидатстване. Реда за подаване на заявления е определен в Наредба № 105 от 22.08.2006 г. за условията и реда за създаване, поддържане, достъп и ползване на Интегрираната система за администриране и контрол (Наредба № 105 от 2006 г.).

2. Подаването на заявлението за подпомагане, както и всички други документи, които изискват подпис се удостоверява с КЕП. Кандидатът подписва заявлението за подпомагане с валиден КЕП към датата на кандидатстване с титуляр юридическото лице, като автор на подписа в този случай следва да е представляващия кандидата

2.1. Когато заявлението за подпомагане ще се подава от упълномощено лице, представляващия кандидата може да извърши упълномощаване директно в СЕУ чрез индивидуалния си профил, където определя обхвата на правата и потвърждава упълномощаването с КЕП, съгласно чл. 48, ал. 2 и 3 от Наредба № 105 от 2006 г.

3. Кандидатите могат да подават само едно заявление за подпомагане в рамките на срока за подаване на заявления за подпомагане. В случай, че е подал повече от едно заявление за подпомагане, ДФЗ ще разглежда само последното постъпило заявление за подпомагане, а предходните се считат за оттеглени.

4. Документите към заявлението за подпомагане се прилагат във формат „pdf“, „jpg“, „doc/docx“, „xls/xlsx“, „rar“, „zip“, „p7s/p7m“ или „.7z“, а оригиналите се съхраняват от кандидата и се представят при поискване.

5. Кореспонденцията и уведомленията във връзка с оценката на заявлението за подпомагане се осъществяват през СЕУ.

6. Заявлението за подпомагане може да бъде подадено и при липса и/или нередовност, но само когато те се отнасят за документи, които не променят качеството на заявлението за подпомагане и това изрично е отбелязано срещу съответния документ в раздел 12.1. „Общи документи“.

7. Когато при административните проверките се установи липса на документи или друга нередовност, на кандидата се изпраща уведомление чрез СЕУ за установените липси/нередовности и се определя срок за тяхното отстраняване. Във връзка с оценката на заявлението за подпомагане, ДФЗ може да изиска от кандидата да представи и други данни и/или документи, непосочени в раздел 12 „Изискуеми документи, в т.ч. документи, доказващи съответствие с критерии за подбор“, както и такива, за които не е възможно извършването на служебна проверка. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата.

8. Представените след указания срок по т. 7 данни и/или документи, както и такива, които не са изрично изискани от ДФЗ, не се вземат предвид при оценката на заявлението за подпомагане.

9. При непредставяне на изисканата допълнителна информация или разяснения или при неотстраняването на нередовностите в срока по т. 7, заявлението за подпомагане може да бъде отхвърлено само и единствено на това основание.

10. Документите, приложени към заявлението за подпомагане, както и тези, представени от кандидатите/бенефициентите в резултат на допълнително искане от ДФЗ, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, с нотариална заверка на подписа на преводача, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.

# **14. Други специфични условия**

1. Заявленията за подпомагане по настоящата процедура се подават изцяло по електронен път чрез СЕУ на следния интернет адрес: https://seu.dfz.bg

2. Редът за предоставяне на безвъзмездната финансова помощ се извършва по реда на Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент.

3. Кандидатите за подпомагане могат да искат разяснения по условията за кандидатстване в срока и по реда на чл. 68, ал. 4 от ЗПЗП - до три седмици след откриване на приема.

4. Разясненията се утвърждават от ръководителя на Управляващия орган на Стратегическия план или оправомощено от него лице. Разясненията, които се дават по отношение на условията за кандидатстване, не съдържат становище относно качеството на заявленията за подпомагане и са задължителни за всички кандидати.

5. Крайният срок за публикуване на разясненията е посочен в заповедта на ръководителя на Управляващия орган на Стратегическия план, с която се утвърждават насоки по реда на чл. 68, ал. 3 от Закона за подпомагане на земеделските производители (ЗПЗП).

# **15. Приложения**

1. Приложение № 1 - Образец на заявление за подпомагане, с данни за попълване в електронен формат в СЕУ;

2. Приложение № 2 - Декларация при кандидатстване;

3. Приложение № 3 - Изисквания за атрибутивни данни (към инженерния проект)

4. Приложение № 4 – Запитване за оферта;

5. Приложение № 5 - Списък с приоритетни култури;

6. Приложение № 6 - Декларация от водоползвател;

7. Приложение № 7 - Списък с наименованията на активите, за които са определени референтни разходи

8. Приложение № 8 - Декларация по чл. 4а, ал. 1 от ЗМСП